За да се справим с многото заявки, е удобно да направим предварително изчисление. За всеки диагонал в таблицата можем да намерим сумата на числата в него. Това може да стане с обхождане на всички N2 клетки, като за всяка от тях прибавяме стойността й към сумата в двата диагонала, на които лежи. Тук един детайл, който трябва да се премисли, е индексирането на диагоналите, така че да има лесен достъп до диагоналите, съдържащи произволна клетка. Сега за всяка заявка имаме директен достъп до търсената сума. Ако стойността на текущата клетка е А, а сумите в диагоналите са S1 и S2, то отговорът на заявката е S1 + S2 – a.

Сложността на алгоритъма е O(N2 + Q).